Selvom det gik langsomt på motorvejen her til morgen på grund af sneen, kørte seks biler alligevel sammen, så motorvej E45 måtte spærres ved Vodskov. - Det var et typisk harmonikasammenstød, der er sket ved lav hastighed. To unge kvinder i et køretøj og en mand i et andet køretøj klagede og nakke- og rygsmerter, så de er kørt med ambulance til sygehuset. De var ved bevidsthed, og mit indtryk er, at der ikke er tale om alvorlige skader, siger indsatslederen på stedet. Han oplyser, at man er ved at være færdig med oprydningen, og at trafikken begynder at glide igen om lidt. Siden den tidlige morgenstund, hvor der kun var meldinger om sneglatte veje i Rebild og Thisted Kommune, så er der i følge Vejdirektoratet også advarsel om glatte veje i Aalborg og Hjørring Kommune.

Referat:
Sneen har givet så mange problemer på motorvejen, at seks biler er kørt sammen på motorvejen. Tre personer kørt på sygehuset.